Szentendrei tragédia - megszólalt az újraélesztés után meghalt férfi fia
Két nap után feladta a harcot az a férfi, akit a szentendrei baleset után még sikerült újraéleszteni. Most a fia mesélte el, hogy élték meg édesapja küzdelmét, illetve hogy mit mondott neki a vele frontálisan ütközõ BMW sofõrje.
Mint ahogy arról korábban az Origo is írt, két autó frontálisan ütközött szombaton Szentendrén, a Szentlászlói úton. A balesetben négyen sérültek meg. 

Sztakó András fiával, Márkkal a szentendrei Árvácska Állatmenhelyre tartott, amikor eddig tisztázatlan körülmények között frontálisan karamboloztak egy BMW-vel. Autójukat, egy zöld Skodát fia vezette, esélyük sem volt elkerülni az ütközést.

Márknak szilánkosra tört a bal karja, de szerda délelõtt már a menhelyen fogadta a Borsot.

Szombaton csupán pár száz méterre voltak a menhelytõl, amikor egy autó nagy sebességgel kifarolt elõttük, és a sofõrje elveszítette az irányítást felette. Az elõttük haladó kocsi még ki tudta kerülni, de neki már esélye sem volt - mesélte el a lapnak a fiú.

A kocsink felkenõdött a kerítésre, édesapám pedig teljesen beszorult. Egybõl megnéztem, hogy életben van-e, de ekkor már nem lélegzett. Én kaptam levegõt, nem fájt a hasam, nem szédültem, csak a karomat fájlaltam.

Andrásnak nem voltak életjelei, ezért a helyszínre érkezõ mentõsök nem õt kezdték el elõször ápolni. Miután sikerült kiszabadítani a férfit, a helikopteres egységnek sikerült visszahoznia a keringését.

Márk a lapnak is elmondta, hogy nem haragszik a mentõsökre, hiszen a protokoll szerint cselekedtek.

Márk korábban a Facebook-oldalán is megköszönte a menõegységek munkáját, és már ott is jelezte, édesapja olyan lehetetlenül beszorult, hogy nem kaphatott azelõtt segítséget, mielõtt kivágták volna az autóból.

A férfit a kórházba szállítás után az intenzívosztályon kezelték. Amikor csak lehetett, András mellett volt édesanyai is. A férfi magától lélegzett, szerettei bíztak a felépülésében.

Eszméletlen volt, de a szemébõl legördült két könnycsepp, amikor az anyukája - a nagymamám - beszélt hozzá. Talán õ már akkor tudta, amitõl annyira tartottunk – mondta a megtört Márk.

Az orvosok hiába küzdöttek a férfi életéért, kedden minden remény elveszett. 

"Beszéltünk róla korábban: ha valamiért vegetatív állapotba kerülnénk, egyikünket se tartsanak gépekkel életben. Az orvosok jelezték: édesapám nem lesz már jobb állapotban, mi pedig bementünk hozzá elbúcsúzni. Távozás után épphogy elhagytuk Budapestet, 11 óra elõtt már hívtak is a kórházból...

Miután édesapjától elbúcsúzott, Márk visszament a baleset helyszínére, hogy megnézze az összetört kocsijukat, hogy lássa, mibõl szedték ki õket. 

"Az autónk kilométerórája 40 és 50 között, az elmondások szerint a BMW-é 140-nél akadt ki.  Ma megkeresett a másik kocsi sofõrje telefonon, miután kiengedték a kórházból. Elnézést kért, és azt mondta, nagyon sajnálja a történteket. A körülményekrõl nem esett szó" - mondta a Borsnak Márk. Hozzátette: a találgatások szerint elromlott a kocsi fékje, vagy beszorult a gázpedál, de errõl nem beszéltek telefonon.

Május elsején, este 8-kor a baleset helyszínén gyertyagyújtással emlékeztek Sztakó Andrásra a barátok, rokonok, ismerõsök.
mentõhelikopter mentés újraélesztés baleset Szentendre gyász